கேள்வி: ஒர்ரிபி - வகைபிரித்தல் பற்றி தகவல் சொல்.
பதில்: படிமம்:The_book_of_antelopes_(1894)_Ourebia_nigricaudata.png ஓரிபியின் இருசொற் பெயரீடு ''Ourebia Ourebi'' ஆகும். இதன் பேரினத்தின் ஒரே உறுப்பினரான ஓரிபி, மாட்டுக் குடும்பம் கீழ் வகைபடுத்தபட்டுள்ளது. ஜெர்மானிய விலங்கியல் நிபுணர் ஆகஸ்ட் வில்ஹெல்ம் வான் சிம்மர்மேன் 1782 இல் இந்த இனத்தை முதலில் விவரித்தார் . இது முன்னர் நியோட்ராகினி இனக்குழு (உயிரியல்) சேர்க்கப்பட்டிருந்தது. இதில் ''பியிரா மறிமான்'', ''மடோகுவா'' (டிக் டிக்), ''நியோட்ராகஸ்'', ''பாறைத் தாவி மறிமான்'' மற்றும் ''ராஃபிசெரஸ்'' உள்ளிட்ட பல்வேறு குள்ள மறிமான்கள் இருந்தன. 1963 ஆம் ஆண்டில், ஜெர்மன் பாலூட்டி நிபுணர் தியோடர் ஹால்டெனோர்த், ஓரிபி மற்றும் ''ராஃபிசெரசை'' ராபிசெரினி என்ற புதிய இனக்குழுவாகப் பிரித்தார்; பின்னர், விலங்கியல் நிபுணர் ஜொனாதன் கிங்டன் ஓரிபியை அதன் இனக்குழுவான ஒரேபினியில் சேர்த்தார். "oribi" என்ற பொதுப் பெயர், ''orbietjie'' என்ற விலங்குக்கான ஆபிரிக்கான மொழி பெயரிலிருந்து வந்தது. கீழே உள்ள கிளை வரைபடம் 2013 ஆய்வின் அடிப்படையில் அமைந்துள்ளது. |2= |2= }} }} }} }} |2= }} }} }}|style=font-size:90%;line-height:100%;}} இந்த மறிமானில் எட்டு துணையினம் அடையாளம் காணப்பட்டுள்ளன:}}
கேள்வி: ஒர்ரிபி - சூழலியல் மற்றும் நடத்தை பற்றி தகவல் சொல்.
பதில்: படிமம்:Sudan_Oribis_(Ourebia_montana)_(18231586045).jpg ஓர்ரிபி ஒரு பகலாடி (முக்கியமாக பகலில் நடமாடுவது), இருப்பினும் சில செயல்பாடுகள் இரவிலும் மேற்கொள்ளக்கூடும். மற்ற அனைத்து சிறிய மறிமான்களைப் போலல்லாமல், ஓர்ரிபி தன் வாழ்விடத்தைப் பொறுத்து மூன்று வகையான இனச்சேர்க்கைப் பண்புகளைக் கொண்டுள்ளது. அவை பலகணவர் முறை, பலமனைவி முறை, பலருடன் புணரும் முறை என்பவை ஆகும். பெண்-ஆண் விகிதம் அதிகரிக்கும் போது பலதார உறவு மேலோங்குகிறது. வேட்டையாடும் ஆபத்து அதிகம் உள்ள பகுதிகளில் பலதார உறவு இயற்கைத் தேர்வு உள்ளது என்று ஒரு ஆய்வு வெளிப்படுத்துகிறது. இவை சுமார் நான்கு உறுப்பினர்களைக் கொண்ட சிறிய மந்தைகளாக இருக்கின்றன. 25–100 ஹெக்டேர் (62–247 ஏக்கர்) பரப்பளவு கொண்ட பகுதியை தன் குழுவின் ஆதிக்க எல்லையாக ஆண் மான்கள் பாதுகாக்கின்றன; பெண் மான்களும் சில ஆக்கிரமிப்பாளர்களை சுட்டிக் காட்டலாம் மேலும் ஊடுருவும் விலங்கை விரட்டலாம். ஆண் மானின் பிரதேசத்திற்கு வருகை தரும் பெண் மான்களின் எண்ணிக்கை ஆணின் கொம்புகளின் தோற்றத்தை (குறிப்பாக சமச்சீர்) சார்ந்துள்ளது என்று ஒரு ஆய்வு சுட்டுகிறது. ஆண் மான்கள் தங்கள் ஆதிக்கப் பகுதிகளில் உள்ள தாவரங்கள் மற்றும் மண்ணை வாசனை சுரப்பிகளில் சுரக்கும் சுரப்பு மற்றும் சாணம் கழிப்பதன் மூலம் வரையறுக்கின்றன. பொதுவாக இவற்றை வேட்டையாடுபவைகளில் குள்ள நரி போன்ற ஊனுண்ணி (வரிசை) அடங்கும்.
கேள்வி: ஒர்ரிபி - இனப்பெருக்கம் பற்றி நீங்கள் என்ன அறிந்துள்ளீர்கள்?
பதில்: 10 முதல் 14 மாதங்களில் இருபாலினத்தவையும் பாலியல் முதிர்ச்சியடைகின்றன. இதன் இனச்சேர்க்கை காலம் புவியியல் ரீதியாக மாறுபடும். பொதுவாக மழைக்காலத்தில் (ஆகத்து முதல் செப்டம்பர் வரை) இனச்சேர்க்கை உச்சத்தை அடையக்கூடும்.}}Long, J.L. (2003). ஒரு பெண் மான் சினைப்பருவச் சுழற்சி இருக்கும் போது (இது நான்கு முதல் ஆறு நாட்கள் வரை நீடிக்கும்), அது ஆண்களின் சகவாசத்தை நாடுகிறது. உறவுக்கு முன், ஆண் மான் பெண் மானைப் பின்தொடர்ந்து, இது சினைப்பருவ சுழற்சியில் உள்ளதா என்பதைச் சரிபார்க்க அதன் சிறுநீரைச் சோதித்து, அதன் பிட்டம் மற்றும் பக்கவாட்டுகளை நக்கும். கர்ப்ப காலம் ஆறு முதல் ஏழு மாதங்கள் வரை நீடிக்கும், அதைத் தொடர்ந்து ஒரு குட்டி பிறக்கிறது; தென்னாப்பிரிக்காவில் நவம்பர் முதல் திசம்பர் வரை பிறப்பு உச்ச நிலையில் இருக்கும். புதிதாகப் பிறந்த குட்டி கிட்டத்தட்ட ஒரு மாதத்திற்கு மறைவிடத்தில் வைக்கப்படுகிறது; தாய் தனது குட்டிக்கு கிட்டத்தட்ட அரை மணி நேரம் பாலூட்டுவதற்காக வழக்கமாகச் செல்லும். ஆண் மான்கள் தங்கள் சந்ததிகளை வேட்டையாடிகளிடமிருந்து பாதுகாக்கும். மேலும் மற்ற ஆண் மான்களை விலக்கி வைக்கும். குட்டி நான்கு முதல் ஐந்து மாதங்கள் பால் குடிக்கிறது. ஓர்ரிபி 8 முதல் 12 ஆண்டுகள் வரை காடுகளிலும், 12 முதல் 14 ஆண்டுகள் வரை வளர்ப்பிடங்களிலும் வாழ்கிறது.
கேள்வி: ஒர்ரிபி - அச்சுறுத்தல்கள் மற்றும் பாதுகாப்பு பற்றி நீங்கள் என்ன அறிந்துள்ளீர்கள்?
பதில்: ஓர்ரிபி பன்னாட்டு இயற்கை பாதுகாப்பு சங்கத்தால் தீவாய்ப்புக் கவலை குறைந்த இனம் என வகைப்படுத்தப்பட்டுள்ளது. இவற்றின் மொத்த எண்ணிக்கை (2008 இன் படி) 750,000 என மதிப்பிடப்பட்டுள்ளது. இருப்பினும், துணையினமான ''O. o. haggardi'' அழிவாய்ப்பு இனம் பட்டியலிடப்பட்டுள்ளது. ஏனெனில், 2008 இல், இதன் மொத்த எண்ணிக்கையில் 10,000 க்கும் குறைவான முதிர்ந்த மான்கள் உள்ளது என மதிப்பிடப்பட்டுள்ளது, மேலும் அது குறையும் என அஞ்சப்படுகிறது. வேட்டையாடுதல் என்பது ஒப்பீட்டளவில் சிறிய அச்சுறுத்தலாகும். ஆயினும்கூட, கோமோ தேசிய பூங்காவில் ( கோட் டிவார் ) ஓர்ரிபி எண்ணிக்கையில் 92% செங்குத்தான வீழ்ச்சிக்குக் வேட்டையாடல் ஒரு முதன்மைக் காரணமாகும். வேளாண் நிலங்களின் விரிவாக்கம் மற்றும் மேய்ச்சல் பகுதியில் கால்நடைகளின் போட்டி காரணமாகவும் இதன் எண்ணிக்கையும் குறைந்துள்ளது. நைஜீரியா உள்ள கஷாகா கும்டி தேசிய பூங்கா, பென்ட்ஜாரி மற்றும் டபிள்யூ தேசிய பூங்காக்கள் ( பெனின் ) , அவோக் வேட்டை மண்டலம் ( சாட் ); பெனோவ், பௌபா நிஜிடா மற்றும் ஃபரோ தேசிய பூங்காக்கள் ( கமரூன் ); மனோவோ-கௌண்டா செயின்ட் புளோரிஸ் தேசிய பூங்கா ( மத்திய ஆப்பிரிக்கக் குடியரசு ); கரம்பா, உபேம்பா மற்றும் குண்டெலுங்கு தேசிய பூங்காக்கள் ( காங்கோ மக்களாட்சிக் குடியரசு ); ஓமோ தேசிய பூங்கா ( எத்தியோப்பியா ); மசாய் மாரா மற்றும் ரூமா தேசிய பூங்கா ( கென்யா ); கோல்டன் கேட் ஹைலேண்ட்ஸ் தேசிய பூங்கா ( தென்னாப்பிரிக்கா ); செரெங்கெட்டி தேசியப் பூங்கா ( தன்சானியா ); கிடெபோ பள்ளத்தாக்கு, ம்பூரோ ஏரி மற்றும் முர்ச்சிசன் அருவி தேசிய பூங்காக்கள் ( உகாண்டா ); காஃப்யூ மற்றும் லியுவா சமவெளி தேசிய பூங்காக்கள் மற்றும் பாங்வேலு சதுப்பு நிலம் ( சாம்பியா ) போன்ற பல பாதுகாக்கப்பட்ட பகுதிகளில் ஓர்ரிபி காணப்படுகிறது.